જોકે બીજા ઘણા પ્રૉપર્ટી એક્સપર્ટ્સની આ મુદ્દા પર વિચારણા જુદી-જુદી છે. રિયલ એસ્ટેટ એક્સપર્ટ અને ‘અકૉમોડેશન ટાઇમ્સ’ના એક્ઝિક્યુટિવ એડિટર ડૉ. સંજય ચતુર્વેદી કહે છે, ‘જૂના ડેવલપમેન્ટ કન્ટ્રોલ રૂલ પ્રમાણે જોઈએ તો મફતમાં મળેલી ઍમેનિટીઝ માટે બિલ્ડર ગ્રાહક પાસેથી એની કિંમત વસૂલ ન કરી શકે. અત્યાર સુધી બિલ્ડર અને ડેવલપરે આ બધા નિયમોનું ઉલ્લંઘન જ કર્યું છે અને કૉર્પોરેશન જ્યારે સો ટકા પ્રીમિયમ આ ફ્રી એફએસઆઇ પર લે છે તો એક રીતે એનો અર્થ એમ થયો કે તમે ખોટું કરવાની પરવાનગી આપો છે એટલે આ અમેન્ડમેન્ટ બિલ્ડરોને કાયદાકીય રીતે ગ્રાહકો પાસેથી મફતમાં આપવાની સગવડો પર પૈસા લેવાની પરવાનગી આપે છે. એને બદલે જો કૉર્પોરેશને આ બાબત પર સતત ધ્યાન રાખી આવી સગવડ સામે ગ્રાહક પાસેથી પૈસા નથી લેવાતા એનું ધ્યાન રાખે તો વધુ ઉત્તમ.’